Nibe Festival har via Facebook taget sine gæster med på råd, og via en afstemning på siden "Nibe Festival 2015" har næsten 1000 brugere peget på det århusianske rap-ikon L.O.C. Nu kan Festivalarrangørerne så glæde de mange L.O.C.-fans, for århusianeren er klar til at gå på scenen i Skalskoven til sommer. L.O.C. er langt fra debutant på den nordjyske festival. Sidste år var han også at finde på festivalen, og tilbage i 2010 gæsterappede han med amerikanske Tech N9ne. I år kommer han til at lukke festivalen med sin koncert lørdag nat, og inden da kan man blandt andet opleve følgende navne, som allerede er offentliggjort: Dizzy Mizz Lizzy, tv-2, Suspekt, Kim Larsen & Kjukken, Christopher, Jokeren, Johnny Madsen, ItaloBrothers, Julias Moon, Kesi, Gnags, The Minds Of 99, Djämes Braun, S!vas, Go Go Berlin og Lukas Graham.

Referat:
Nibe Festival opfylder et stort publikumsønske og præsenterer den århusianske rapper.